FN F2000

**FN F2000** — бэльгійскі аўтамат, распрацаваны фірмаю Fabrique Nationale de Herstal. FN F2000 упершыню былў прадстаўлены ў 2001 годзе. Гэтая зброя прызначана для выкананьня баявых задачаў у сучасных лякальных ваенных канфліктах. Распрацаваны ў канцы 90-х гадоў, сэрыйна вырабляецца з 2001—2002 гадоў.

## Сыстэма

Аўтаматыка F2000 дзейнічае за кошт адводу парахавых газаў, замыканьне ствала ажыцьцяўляецца завароткам засаўкі. Кампаноўка — буллпап. Дзякуючы запатэнтаванай схеме франтальнае экстракцыі стрэляных гільзаў (гільзы выпадаюць вонкі практычна ў дульнага зрэзу) вырашаецца асноўная праблема зброі падобнае кампаноўкі — немагчымасьць выкарыстаньня зброі стралком-леўшуном з-за трапленьня стрэляных гільзаў у твар. Пры гэтым зброя можа выкарыстоўвацца як ляўшунамі, так і праўшамі без пераробкаў у адрозненьне ад Steyr AUG ці FAMAS. Разьмяшчэньне двухбаковага засцерагальніка/перакладніка рэжымаў агню пад спускавою клямкаю таксама забясьпечвае «двубаковасьць» сыстэмы.

У якасьці матэрыялаў корпусу ўжываюцца палімэры, цаўё — пластыкавае, легкасьёмнае, на месца якога могуць усталёўвацца розныя дадатковыя модулі: лязэрны цэлепаказальнік, ліхтар, 40-мм гранатамёт, «несьмяротны» модуль М303, прызначаны для стральбы капсуламі, якія зьмяшчаюць фарбу ці сьлязісты газ. У пэрспэктыве па патрабаваньні замоўцы магчымая ўсталёўка іншых модуляў.

Стандартны прыцэл — аптычны кратнасьці 1.6Х з шырокім полем зроку. Ён можа быць хутка заменены на любы іншы прыцэл, які мае адпаведныя мацаваньні, напрыклад, адмысловы кампутарызаваны модуль кіраваньня агнём. Гэты модуль складаецца з лязэрнага далямэру й балістычнага вылічальніка, які выстаўляе прыцэльную марку прыцэла як для стральбы з самага аўтамата, так і з падствольнага гранатамёту (калі ён усталяваны), засноўваючыся на дадзеных пра далёкасьць да цэлі. З такім модулем F2000 можна разглядаць як таннейшы аналёг амэрыканскае сыстэмы OICW.

## Варыянты

* **F2000 Tactical** — аналягічны стандартнае мадэлі, аднак пазбаўлены аптычнага прыцэлу, замест якога ўсталявана дадатковая накіравальная тыпу Планка Пікатыні, а таксама адкрытыя прыцэльныя прыстасаваньні.
* **FS2000** — грамадзянская самазарадная мадыфікацыя, прадстаўленая ў чэрвені 2006 году. Абсталявана падоўжаным ствалом з полымягасільнікам і крокам нарэзаў 1:7. Мацаваньне для багнэту адсутнічае. Таксама як і вэрсія Tactical абсталёўваецца планкаю Пікатыні й адкрытым прыцэлам замест аптычнага.
** **FS2000 Standard** — адрозьніваецца ад FS2000 наяўнасьцю аптычнага прыцэла.

## Краіны-эксплюатанты

* : выкарыстоўваецца падразьдзяленнямі адмысловага прызначэньня арміі.
* : падразьдзяленьні адмысловага прызначэньня арміі.
* : Харвацкае войска выпрабоўвала F2000 у 2006 годзе. На дадзены момант дадзены аўтамат складаецца на ўзбраеньні толькі батальёна адмысловых апэрацыяў (прыкладна 100 асобнікаў).
* : выкарыстоўваецца «Адмысловым атрадам абароны» ().
* : набыла некаторую колькасьць аўтаматаў у FN Herstal разам з рознымі сыстэмамі сьмяротнага ды несьмяротнага ўзьдзеяньня ў 2008 годзе, пастаўка была заплянавана на красавік 2009 году, аднак была замарожана з-за асьцярогаў датычна распаўсюду зброі ў «нестабільныя» краіны.
* : адмысловыя падразьдзяленьні.
* : адмысловыя падразьдзяленьні.
* : у абмежаваным выкарыстаньні падразьдзяленьнем GROM.
* : з 2005 году 55 000 аўтаматаў выкарыстоўваецца нацыянальнаю ґвардыяю.
* : У чэрвені 2006 году міністэрства абароны Славеніі падпісала кантракт на пастаўку 6&nbsp;500 аўтаматаў F2000 з падствольным гранатамётам GL1 у якасьці новай стандартнай пяхотнай зброі войска,
## Кампутарныя гульні
* У Call of Duty Modern Warfare 2 дадзеная зброя выкарыстоўваюць расейскія байцы.
* У Battlefield 2 дадзеная зброя выкарыстоўваецца брытанскімі SAS.
* У Battlefield 3 дадзеная зброя выкарыстоўваецца баявікамі ССО
* Гэтак жа прысутнічае ў сэрыі гульняў S.T.A.L.K.E.R..
* У кампутарнай гульні .
* У сэрыі кампутарных гульняў Splinter Cell.
* У анлайн-шутары Point Blank.
* У сэрыі кампутарных гульняў Battlefield: Bad Company.
* У анлайн FPS-шутары Combat Arms.
* У анлайн шутары A.V.A.
* У анлайн шутары Cross Fire (шутар).
* Таксама аўтамат згадваецца ў кнізе Андрэя Дзьякава "Сусьвет Мэтро 2033: Да сьвятла". Ім карыстаецца адзін з герояў.

## Галерэя

Файл:FN F2000 S.jpg|F2000 Tactical з ACOG
Файл:Pakistani F2000.JPEG|Жаўнеры ВПС Пакістану з F2000
Файл:EUCOM Slovenian Armed Forces F2000S.jpg|Жаўнеры Славеніі з F2000
Файл:Slovenian soldiers Prepare for KFOR11 at JMRC.jpg|Жаўнеры Славеніі з F2000


## Крыніцы

## Вонкавыя спасылкі

* Відэа на RuTube.ru: FN F2000
* FN F2000 на сайце weapons.ucoz.net
* F2000 на сайце gewehr.ru

Катэгорыя:Аўтаматы
Катэгорыя:Зьявіліся ў 2001 годзе